A Escola de Familias rianxeira retoma a súa actividade despois do verán\nOs Faladoiros de alimentación saudable terán lugar os días 25 de setembro e 2, 9, 16 e 23 de outubro), en horario de 18:30 a 19:30 no Auditorio de Rianxo\nDespois do éxito acadado co primeiro dos obradoiros monográficos da Escola de Familias 2019, dedicado á Disciplina Positiva, o Concello de Rianxo abre a vindeira semana o prazo de inscrición para participar nos Faladoiros de alimentación saudable. Estes Faladoiros constarán de cinco sesións impartidas pola nutricionista infantil Lidia Folgar Latorre, que abordará temas como a BLW (Alimentación Complementaria Autorregulada), os hábitos alimentarios das familias, a compra saudable, as fraudes alimentarias e trucos para preparar comidas saborosas e saudables para as crianzas.\nOs obradoiros da Escola de Familias do Concello de Rianxo están organizados pola Concellería de Benestar Social, Diversidade e Igualdade, en colaboración co Servizo de Normalización Lingüística e están destinados tanto ás familias con crianzas como ao persoal educativo (docentes de ensino infantil e primario, educadoras/es de garderías, persoal de ludotecas, responsables de comedores escolares, etc.) que poden acceder a unha formación especializada de maneira doada e a un prezo moi reducido, 20€ (persoa adulta) ou 25€ (2 persoas adultas da mesma unidade familiar).\nComo acontece en cada unha das actividades formativas da Escola de Familias, a mellora da saúde das crianzas, neste caso promover uns hábitos alimentarios sans, é un dos aspectos máis relevantes do programa. Ademais disto, outra finalidade destes monográficos é procurar un espazo de convivencia onde as familias poidan compartir inquedanzas, experiencias etc., así como favorecer o encontro de familias que partillen modelos educativos semellantes.\nOs Faladoiros de alimentación saudable terán lugar os días 25 de setembro e 2, 9, 16 e 23 de outubro), en horario de 18:30 a 19:30 no Auditorio de Rianxo.\nMáis tarde, xa durante os meses de outubro e novembro desenvolverase o Obradoiro de Mindfulness en familia, actividade impartida pola psicóloga familiar Raquel Bello, de Espazo Oikos, e que procurará mellorar o autocontrol das crianzas e das persoas que as coidan.\nOs monográficos que se inclúen na Escola de Familias ofrécenselle á cidadanía a través do Proxecto Apego, un programa que pretende mellorar a socialización en lingua galega como lingua inicial. Neste proxecto, galardoado co Premio Cultura da Lingua (Xunta de Galicia) e o Premio Rosalía de Castro de Lingua (Deputación da Coruña), participan os servizos de normalización lingüística de máis de 30 concellos de Galicia.


Solicítanlle ó concello de Touro que presente alegacións ó plan de transporte metropolitano - Lindeiros\nSolicítanlle ó concello de Touro que presente alegacións ó plan de transporte metropolitano\nBy Lindeiros on\t 31 Xullo, 2019 Touro\nTouro, 31 de xullo do 2019 – A Marea Veciñal de Touro solicitou por escrito que o concello presente alegacións ao plan de transporte metropolitano presentando recentemente pola Xunta.\nSegún a Marea a proposta de Transporte metropolitano deixa sen servizo a unha boa parte da veciñanza. Lembran que no 2018 elaboraron, coa colaboración dos veciños, un plan de transporte adaptado que remitiron ao órgano competente mentres que o concello non presentou en ese período ningunha alternativa.\nA Marea Veciñal critica ademais que, ao solicitar que se realicen as alegacións oportunas ao plan actual, o goberno municipal admita non coñecer a existencia dun novo plan de transporte que estará vixente os próximos dez anos.\nA Marea Veciñal de Touro espera que o concello se poña a traballar e ofrece toda a documentación elaborada ao longo do último ano.\nBisbarra Marea Veciñal de Touro Transporte


Galiza Sosego (GzS): Contra as medidas antisociais anunciadas polo goberno concentracións da CIG, nas sete cidades, o xoves 20 ás 19:00 horas\nContra as medidas antisociais anunciadas polo goberno concentracións da CIG, nas sete cidades, o xoves 20 ás 19:00 horas\nA pasada semana a CIG facía un chamamento ás organizacións sindicais para buscar a unidade de acción, co obxectivo de estender as mobilizacións previstas na área pública a todos os sectores e camiñar cara a convocatoria dunha folga xeral. O obxectivo: frear a aplicación das medidas regresivas e antisociais -que afondan aínda máis no modelo neoliberal-, anunciadas polo goberno español. Medidas coas que se pretende que sexa a clase traballadora quen pague a crise, mentres seguen a incrementarse os beneficios daqueles que a provocaron. Malia esa unidade non ser posíbel, a CIG reitera as súas posicións e fai un chamamento á mobilización “En defensa dos salarios, do emprego e dos servizos públicos”.\nA CIG convoca concentracións para este xoves día 20 de maio, ás 19:00 horas, en todas as cidades agás en Lugo, onde será ás 20:00 horas.\nVigo: Rúa do Príncipe\nFerrol: Edficio Administrativo da Xunta de Galiza\nAlén diso, está prevista unha concentración diante da Delegación do Goberno, na Coruña, o día no que se debata nas Cortes o decreto lei.\nO día 2 de xuño, haberá concentracións diante dos diferentes centros de traballo e o día 8 de xuño, folga e manifestación en toda a área pública.\nAs federacións da área pública da CIG explican os resultados da xuntanza mantida con CCOO, UGT e CSIF\nAnte o anuncio feito polo presidente do goberno español, Rodríguez Zapatero, de rebaixar nun 5% os salarios das empregadas/os públicos, na CIG confirmamos ,unha vez máis, que esta era unha das medidas que se ían aplicar no sector público para seguir coa campaña iniciada de precarización e desprestixio dos servizos públicos, é a xustificación perfecta para tomar medidas cada día máis regresivas no eido laboral.\n- Comunicado conxunto das organizacións sindicais convocantes anunciando as mobilizacións acordadas.\n- Manter unha próxima reunión o día 24 de maio, ás 16 hs, xa que o día 20 de maio está convocada a Mesa Xeral da Función Pública en Madrid. Este día coñeceremos o alcance das medidas .\nÁs 9 da noite, e transcorridas máis de 4,30 horas de reunión, as organizacións sindicais CCOO, CSIF e UGT, comunícannos que non queren manter a unidade sindical coa CIG, que se desdín do calendario pactado entre todas as organizacións e que eles van seguir co seu calendario.\nAnte esta situación, como CIG, transmitímoslles que ante todo e entre persoas adultas hai que ter un mínimo de decencia e de vergonza. Se a súa intención é non pactar un calendario coa CIG, podíanolo dicir antes.\nValoración desta esta actitude\nLamentamos que non estiveran dispostos a aceptar a unidade sindical para paralizar as medidas do goberno e encamiñar as mobilizacións cara unha convocatoria dunha folga xeral extensiva a todos os sectores, dado o carácter regresivo e antisocial e non limitarse unicamente á área pública.\nComo poden xustificar CCOO e UGT a continuación da mesa de “Diálogo” mentres a clase traballadora está a recibir recortes gravísimos e está anunciando unha reforma laboral que provoca abaratar o despedimento, flexibilizar e precarizar aínda máis o mercado laboral?\nNon abonda, polo tanto, a non ser que exclusivamente se pretenda cubrir o expediente, fixar só un día de folga e non ter en perspectiva a convocatoria dunha folga xeral, única maneira de frear as políticas neoliberais deseñadas polo goberno Zapatero para que os traballadores paguemos unha crise que non orixinamos e cuxos causantes continúan acumulando riqueza e dirixen a política económica dos estados, é dicir, o capital financeiro especulativo dun neoliberalismo extremo.\nSe non paramos isto, non só rebaixarán os nosos salarios, desaparecerá e emprego público e os servizos públicos continuarán deteriorándose, senón que será o preludio de recortes laborais a todos/as os/as traballadores/as e de maiores recortes sociais.\nNon te deixes enganar por quen, unha vez máis, antepón o seu interese aos intereses das traballadoras e traballadores. Que estraños intereses teñen para que a presenza da CIG lles moleste tanto?\nPublicado por galiza-sosego as 18:19


Lactación materna: A alimentación da muller inflúe decisivamente no leite materno | Revista | EROSKI CONSUMER\nLactación materna: A alimentación da muller inflúe decisivamente no leite materno\nÉ o mellor alimento para os nenos, xa que ademais de conter tódolos nutrientes que necesita (proteínas, graxas, hidratos de carbono, vitaminas, minerais e auga) en cantidade e calidade, o leite materno proporcionalles anticorpos que os protexen de infeccións. A suba do leite acontece normalmente ó terceiro ou cuarto día posterior ó parto. Antes desa suba, sae dos pezóns un líquido amarillento e algo cremoso, o calostro, moi rico en proteínas, minerais e vitaminas liposolubles e que proporciona anticorpos ó bebé . Despois, durante unha semana, prodúcese "leite de transición" (máis branquecino, acuoso e rico en graxa, lactosa, vitaminas hidrosolubles e calorías có calostro) ata que, nunhas 3-6 semanas se estabiliza a emisión de "leite maduro" .\nPeitos obstruídos: cando sobe o leite, o peito pode estar duro e trasmitir sensación de incomodidade. Hai que darlle o peito ó bebé tan a miúdo como sexa posible e extraer un pouco de leite mediante un extractor ou "saca leites" para abrandalo antes de comeza-la lactación.\nPezóns inflamados ou agretados: cando o bebé non axusta a súa boca correctamente ó peito, a lactación pode resultar dolorosa para a nai, xa que os pezóns tenden a inflamarse ou agretarse. As "pezoneras" permiten seguir dando o peito ata que os pezóns se curan.\nNon varia-lo nivel de graxas (aceites, manteiga...) ricas en ácidos graxos esenciais e vitamina E.\nAconséllase que unha peza de froita cando menos sexa rica en vitamina C (cítricos, melón, froitas tropicais, fresas...). Tamén convén incluír verduras cocidas en combinación con primeiros pratos ou como guarnición dos segundos, para cubri-las necesidades desas vitaminas e o da fibra necesaria para a nai.\nComo os lácteos son a principal fonte de calcio e este mineral é compoñente indispensable do leite materno e evita a desmineralización da nai, débense tomar polo menos 3/4 de litro de leite cada día, ou ben medio litro de leite e outros lácteos (iogures, requeixos, queixos pouco maduros ou fermentados, postres lácteos, purés e cremas elaborados con leite, queixo fresco en ensaladas, bechamel...).\nO leite utilizado na preparación de pratos será preferiblemente desnatada. O do almorzo e merenda pode ser enteiro ou semidesnatada, pola súa achega de vitaminas A e D. - Ha de asegurarse un bo nivel de líquidos: zumes, infusións e sobre todo auga, xa que o leite materno contén un 85%-90% de auga que se debe repor.\nMerenda: un vaso de leite semidesnatado, 5 galletas tipo María - Cea: crema de porro e pataca elaborada con leite desnatado, revolto de ovos con cogumelos e gambas, unha rabanda de pan (40 g) e, de postre, requeixo con mel e noces.


A DEPUTACIÓN APROBA A CONTRATACIÓN DO SERVIZO DE XESTIÓN, DESENVOLVEMENTO E EXECUCIÓN DO PROGRAMA “DEPO EN MARCHA 2018” | Xornal Galicia Sur\nA empresa Formagal será a encargada de xestionar o programa que este ano terá un orzamento de 120.000 euros”\nA Xunta de Goberno da Deputación de Pontevedra vén de aprobar a adxudicación, por procedemento aberto, da contratación do servizo de xestión, desenvolvemento e execución do programa “Depo en marcha 2018”. Tal e como apuntou Carmela Silva, “a empresa Formagal Formación y Servicios S.L. será a encargada de xestionar o programa”.\n“Depo en Marcha”, que ten un orzamento de 120.000 euros, é un programa que ten como obxectivo contribuír o establecemento de relacións sociais entre as persoas maiores ó tempo que toman parte en actividades que eleven o seu estado anímico. Para elo organízanse obradoiros de actividades que actúen como espazos de encontro e intercambios de experiencias que lles sirvan para fomentar a súa independencia evitando o illamento e as situacións de soidade dos nosos maiores.\nA presidenta da Deputación de Pontevedra tamén explicou que “este programa oferta ás entidades de maiores, pensionistas e xubilados da provincia de Pontevedra un catálogo con obradoiros englobados en oito diferentes áreas: Traballando coas mans, Entre fogóns, Aprendendo da natureza, Móvete, Activando corpo e mente, Enredando, Dálle marcha e En rede.”\nCon “Depo en Marcha”, durante o ano 2017, desenvolvéronse 152 obradoiros nos que participaron un total de 2.836 persoas da provincia.\nseptiembre 20, 2018\t0 comments 60 visitas\noctubre 1, 2018\t0 comments 121 visitas\nA presidenta da Deputación, Carmela Silva, mantivo esta mañá un encontro coa presidenta do ...\nnoviembre 21, 2018\t0 comments 33 visitas\nA presidenta sumouse á reivindicación dunha Lei Trans estatal e asegurou que “imos gañar esta ...


Galiciana. Arquivo Dixital de Galicia > Xunta Superior Provincial de Observación e Defensa de...\nEstá en: › Xunta Superior Provincial de Observación e Defensa de...\nXunta Superior Provincial de Observación e Defensa de...\nXunta Superior Provincial de Observación e Defensa de Galicia\n1809-01-01 / 1810-01-21. 1809 a 1810\nXunta Superior Provincial de Observación e Defensa do Reino de Galicia, Productor\nAs Xuntas que xorden en diferentes lugares de España en 1808 son a resposta popular nas vilas, cidades, provincias e territorios ao baldeiro de poder creado en España pola invasión francesa. Estas Xuntas néganse a recoñecer a nova legalidade imposta polo exército intruso e asumen de feito a soberanía nacional. Posteriormente, a constitución da Xunta Suprema Central significará un intento de coordinación e de unificación de forzas. Todas as demais quedarán subordinadas a ela. A Xunta Superior Provincial de Observación e Defensa de Galicia créase o 1 de xaneiro de 1809, pero a inmediata entrada dos franceses en Galicia imposibilitará a súa continuidade. Proclámanse con posterioridade numerosas xuntas locais de defensa que desaparecerán por orde do Capitán Xeneral, conde de Noroña, unha vez expulsados os franceses de Galicia. Será o 22 de xaneiro de 1810 cando se constitúa a nova xunta denominada Xunta Superior de Subsidios, Armamento e Defensa do Reino de Galicia que corresponde ao período en que xa existe un poder central coordinador (Xunta primeiro e Rexencia despois), ao que- teoricamente ao menos- estará supeditada. En 1813, as autoridades centrais, en cumprimento da Constitución que acaba de promulgarse, tratarán de reconducir a tendencia centrífuga das xuntas cunha nova división territorial na que xorden as Deputación Provinciais, subordinadas aos Xefes Superiores Políticos (antecedentes dos Gobernadores Civís), e por tanto máis fortemente dependentes do poder central, no contexto da construción dun Estado Liberal centralizado. As competencias das Xuntas, coma as das Deputacións, eran moi amplas, como corresponde a organismos nacidos en época de conflito bélico ou a períodos iniciais de desenvolvemento institucional. No primeiro caso, centrábanse especialmente no aspecto militar; no segundo, en aqueloutros relacionados co "fomento" do territorio e co control das entidades locais.\nEste fondo, xunto coa documentación dos órganos que sucederon a esta Xunta (Xunta Superior de Subsidios, Armamento e Defensa de Galicia 1810-1813, Deputación Provincial Única de Galicia de 1813-14, Xunta Superior de Galicia de 1820, e Deputación Provincial Única de Galicia, de 1820-22), foi doado ao Arquivo en 1897 polo seu director, Andrés Martínez Salazar, quen o atopara en 1875 nun "almacén de víveres" da rúa de Panadeiras da cidade da Coruña. Este arquiveiro relata, nun artigo publicado no xornal "La Voz de Galicia" en 1908, que unha parte da documentación da primeira Xunta fora levada a Sevilla polo seu secretario, Manuel Acha de Patiño, pouco antes da toma da cidade da Coruña polos franceses en 1809; e de alí a Cádiz, para rematar, moitos anos despois e tras moitas vicisitudes, no Arquivo Histórico Nacional, en Madrid. En 1826, o fondo da Xunta Superior Provincial de Observación e Defensa (que compartía localización cos fondos dos órganos que a sucederan) conservábase no local do arquivo da Contadoría de Propios da Coruña, "en una pieza del último alto de la casa de Aduana de La Coruña", de acordo coas dilixencias obradas na dita contadoría en virtude dun oficio remitido polo Rexente da Audiencia ao Intendente de Exército e Provincia (ARG, DUG, C50/66).


Tes diabetes? Estes pratos refrescantes de verán tamén son para ti | Consumer\nData de publicación: Mércores, 14deAgostode2019\nAs vacacións considéranse, a miúdo, como unha época de relaxación en todos os sentidos. Pero isto non debe aplicarse ao que afecte á nosa saúde, como son os hábitos de alimentación ou de exercicio. E menos aínda, se convivimos cunha enfermidade crónica como a diabetes, que require dun control constante e responsable. Tras propor no último artigo algúns consellos para crear un kit para viaxes seguras e saudables, nesta ocasión centrarémonos na alimentación, como clave para unha boa saúde no verán da persoa con diabetes.\nA alimentación non só contribúe a nivel nutricional ao noso benestar, senón que tamén pode axudarnos a manter hidratado o noso organismo, nestes días de sol e altas temperaturas. Non hai que esquecer que a hidratación forma parte dos nosos hábitos alimentarios, e se algo bo ten o verán neste sentido é que nos permite acceder a unha gran variedade de froitas e verduras de tempada, ricas en auga e micronutrientes, que podemos mesturar e preparar de distintas formas, como veremos a continuación.\nPor tanto, as froitas deben estar presentes no noso día a día, e debemos deixar atrás esa falsa crenza de que non son boas para as persoas con diabetes. Ao contrario, resultan beneficiosas para a súa saúde e, en especial, para o control dalgúns factores de risco cardiovascular, como o peso corporal, a tensión arterial ou os niveis de colesterol. Isto non quita que algunhas froitas, como o plátano ou as uvas, teñan un alto contido en carbohidratos; pero non significa que as persoas con diabetes non poidan consumilas, senón que deben telo en conta para facelo nas racións apropiadas.\nO consumo de froita ten outras grandes vantaxes, que merece a pena lembrar, como que non require de ningún tipo de procesado, máis aló da súa limpeza; son fáciles de transportar, polo que non temos escusa para levalas sempre encima a modo de snack saudable; e moitas delas pódense comer con pel, que ao ser rica en fibra, contribúe a regular os niveis de glicosa en sangue. Ademais, existe unha gran variedade de alternativas para mesturalas e facelo dunha maneira atractiva para todos os membros da familia, empezando pola clásica macedonia e seguindo por outras alternativas máis innovadoras, como uns espetos de froitas.\nQue viva a ensalada!\nO concepto de ensalada, por outra banda, está ligado ao dun prato, composto esencialmente por leituga, e que serve de acompañamento para outros alimentos. No entanto, pode ser unha opción completa para unha comida, como vemos nestas receitas, e á que podemos engadir todos os macronutrientes necesarios, nun formato frío e fácil de preparar.\nPara empezar, podemos probar a innovar coa base da ensalada xa que, á marxe da leituga, atopamos moitas outras verduras frescas de folla, como a espinaca, a rúcula ou o cóengo, para darlle un toque distinto de sabor ao prato. Así mesmo, podemos substituír a folla verde por legumes, como as lentellas ou os garavanzos, que se combinan á perfección con outros produtos frescos e achegan gran cantidade de fibra.\nSe queremos que a ensalada constitúa un prato completo, para unha comida ou cea, podemos incluír nela algún outro ingrediente rico en proteínas, como pito, atún, ovo duro ou tofu, segundo o gusto de cada un. Neste sentido, hai que tentar que o preparado deste engadido sexa saudable, evitando, por exemplo, o pito rebozado ou outras carnes procesadas, como o bacón. E sempre tendo en conta o seu contido en hidratos de carbono, podemos engadir unha pequena cantidade dalgún queixo fresco e froitos secos, como pipas ou noces.\nPor último, o mellor aderezo posible é o que nos pode achegar o aceite de oliva virxe extra, o “ouro líquido” da dieta mediterránea, que se pode acompañar, por exemplo, de vinagre de mazá ou limón.\nOs pratos de culler tamén son para o verán\nAs preparacións en forma de sopa ou cremas lixeiras de verduras e froitas poden axudarnos a cubrir as nosas necesidades diarias de hidratación, ao estar compostas en gran parte pola auga que conteñen os seus ingredientes, e así converterse no primeiro prato estrela das nosas vacacións. Por iso, propomos elaborar algunhas destas sopas frías cuxo nivel de frescor proporciónano en función dos seus ingredientes e preparación.\nAsí, nesas receitas convídannos a darlle un toque distinto ao afamado gazpacho, agregando na súa preparación unha froita, como o pexego, ou un toque refrescante de albahaca ou hierbabuena. Outra alternativa consiste en engadir o aguacate, como ingrediente crave, para lograr unha textura cremosa nas típicas cremas frías de verduras, como a de calabacín.


Un empuxón ás obras permitirá chegar a Noia por vía de alta capacidade en verán\nO pasado luns arrancaban os traballos de entroncamento coa autovía brionesa en Gundín. Haberá cortes na vella estrada AC-543. Prevían a súa entrada en servizo para 2011. A Consellería de Medio Ambiente, Territorio e Infraestruturas iniciaba onte luns, día 26, as obras para a conexión da autovía AG-56 (Santiago-Brión) co corredor Brión- Noia. E, como gran novidade, dende a Xunta adiantaban a posta en marcha da citada vía de alta capacidade entre Terras e a ría para antes de que remate o verán 2010.\nAsí, o luns comezábanse a acondicionar a intersección existentes e a colocar a sinalización axeitada. Para a adaptación da intersección será necesario realizar un pequeno movemento de terras. Ademais, repintarase un treito da antiga estrada que une Santiago de Compostela e Noia (AC-543) que actualmente conta cun único carril. O resto da plataforma dotarase dun carril para cada sentido de circulación. Destacar, así mesmo, que nesta fase non se interfire no tráfico da AG-56 pero si no da AC-543, motivo polo que se disporá de sinalización vertical e tamén persoal necesarios para a execución.\nPosteriormente situarase a sinalización horizontal e vertical no madeiro da AG-56 antes de poñer en funcionamento a modificación da intersección de Gundín. A pintura provisional percibirase a partir do pk 0 +120. Estas tarefas efectuaranse en común acordo coa concesionaria. Unha vez rematada a sinalización do madeiro da autovía, entrará en funcionamento a nova intersección ata o momento de posta en servizo do corredor Brión- Noia.\nO corredor Brión-Noia, actualmente en fase de execución, estará rematado a finais do verán. A partir dese momento será posible viaxar entre Santiago e Noia a través dunha vía de alta capacidade. A Xunta de Galicia xa comezou os trámites para desdobrar o corredor e convertelo en Autovía, e a pasada semana publicouse a licitación da redacción do proxecto de desdobramento. O devandito corredor ten unha lonxitude total de 18,2 quilómetros, dos cales 9,3 pertencen ao treito Brión-Martelo e 8,9 ao tramo Martelo-Noia. Esta infraestrutura de alta capacidade conta cun presuposto de 80 millóns de euros, mentres que o seu desdobramento suporá un investimento de 22 millóns.


Avaliación Técnica Europea EcoTimberCell, un proxecto para a mitigación do cambio climático - LIFE EcoTimberCell\nAvaliación Técnica Europea EcoTimberCell, un proxecto para a mitigación do cambio climático\nO documento europeo que recolle a avaliación técnica das prestacións dun produto ou kit dun fabricante en relación coas características esenciais aplicables para o uso previsto, cando este non está cuberto ou non totalmente cuberto por unha especificación técnica harmonizada, denomínase ETE – Avaliación Técnica Europea. Elabórase a partir do Documento de Avaliación Europeo- DEE que cobre ao produto e usos propostos, e fai posible a Declaración de Prestacións e a marcado CE.\nDita avaliación, xunto á marcado CE, facilita a comercialización dos produtos e sistemas non normados e innovadores nos mercados europeos e extraeuropeos.\nO proceso de elaboración dunha ETE ponse en marcha mediante a solicitude dun fabricante a un Organismo de Avaliación Técnica- OET designado.\nO ITeC é un organismo autorizado para a avaliación de produtos sen norma e innovadores no seo da EOTA desde o 1996 e está designado como OET do Regulamento 305/2011 para todas as Áreas de Produto previstas polo Regulamento.\nActualmente, entre todos os documentos emitidos (https://itec.es/servicios/certificacion/ete/emitidos/) atópanse as Avaliacións Técnicas Europeas dos produtos EcoTimberCell -ETA 21/0757- e ETC Box -ETA21/0758-, ver ilustracións 1 e 2, impulsadas polo proxecto LIFE EcoTimberCell e avaliadas polo ITeC. O titular de ambos os documentos é a empresa Timbersoul By Cándido Hermida S.L, situada en Narón (A Coruña).\nEcoTimberCell é unha viga e columna composta tipo caixón a base de madeira e ETC Box é un panel prefabricado estrutural a base de madeira. Ambos os produtos utilízanse como elementos estruturais en edificios e estruturas de enxeñería civil. A avaliación realizada nestas ETE baseouse nunha vida útil de polo menos 50 anos, información a ter en conta para a elección dos produtos adecuados en relación coa vida útil esperada das obras.\nAvaliación e certificación de produtos innovadores - https://itec.es/servicios/certificacion/


Corrección de lei do DOG nº 37 do 2012/2/22 - Xunta de Galicia\nDOG Núm. 37 Mércores, 22 de febreiro de 2012 Páx. 6536\nCORRECCIÓN de erros. Lei 12/2011, do 26 de decembro, de medidas fiscais e administrativas.\nAdvertidos erros na citada lei, publicada no Diario Oficial de Galicia número 249, do venres, 30 de decembro de 2011, cómpre efectuar as seguintes correccións:\nNa páxina 40743, no artigo 20, onde di: «… as contías establecidas na Lei 30/2007, do 30 de outubro, de contratos do sector público para o contrato menor, …», debe dicir: «… as contías establecidas no texto refundido da Lei de contratos do sector público aprobado polo Real decreto lexislativo 3/2011, do 14 de novembro, para o contrato menor, …».\nNa páxina 40759, na disposición derradeira terceira. Un, onde di: «… último parágrafo da alínea 2 do artigo 3 da Lei 30/2007, do 30 de outubro, de contratos do sector público ...», debe dicir: «… último parágrafo da letra e) da alínea 2 do artigo 3 do texto refundido da Lei de contratos do sector público aprobado polo Real decreto lexislativo 3/2011, do 14 de novembro …».\nNa páxina 40760, na disposición derradeira terceira. Tres, onde di: «… a súa actividade contractual á Lei 30/2007, do 30 de outubro, de contratos do sector público, como administración pública.», debe dicir: «… a súa actividade contractual ao texto refundido da Lei de contratos do sector público aprobado polo Real decreto lexislativo 3/2011, do 14 de novembro, como administración pública».


Ourense chegou hoxe a 28 graos de temperatura | Noticias de Galicia | CRTVG\nPublicado o 19/10/2021 20:50\nRúas e terrazas dos locais de hostalería ateigadas de xente que aínda leva a roupa de verán e termómetros marcando 28 graos. Foi a imaxe que se viviu hoxe na cidade de Ourense. O vento quente, o tempo solleiro e a calor sorprenderon a veciños e turistas tendo que levamos case un mes de outono.\nA calor estendeuse por toda a provincia ourensá. Xosé, que leva 60 anos a cargo deste pluviómetro da axencia estatal de meteoroloxía di que o clima está a cambiar e que cada vez é máis cálido nestas zonas de montaña: "Antes chovía máis, nevaba moito máis e o sol non pegaba tanto".\nA calor e as altas temperaturas non son exclusivas de Ourense. En Chandrexa de Queixa, por riba dos mil metros de altitude, houbo hoxe máis de 25 graos. E todo co outono xa moi avanzado.\nEsta especie de verán en pleno outono comezará a remitir mañá, coa chegada de chuvia ao longo do día e cunha baixada leve das temperaturas.


O PSdeG urxe apoio económico a afectados as medidas, que supoñen o "peche encuberto" da hostalaría\nPublicado 13/01/2021 14:10CET\nGonzalo Caballero e Javier Losada destacan o compromiso do Goberno do Estado coas demandas de Galicia\nO secretario xeral do PSdeG, Gonzalo Caballero, instou ao Goberno galego a acompañar as restricións anunciadas este mércores, que considera que implican un "peche encuberto da hostalaría", de "respaldo económico" a todos os sectores afectados.\nEn declaracións aos medios despois de reunirse co delegado do Goberno en Galicia, Javier Losada, Caballero asegurou que a súa formación acata, respecta e asume todas as medidas que, segundo indicou, débense de tomar "con sustento clínico" pero tamén con "respaldo ao conxunto da economía galega".\nNun escenario no que a hostalaría terá que pechar a partir do venres ás 18,00 horas en toda Galicia e no que en moitas localidades a actividade queda restrinxida ás terrazas, subliñou que estas decisións teñen que acompañarse "desde o primeiro momento" de axudas económicas.\n"Feijóo non está a tomar as medidas económicas necesarias para apoiar a estes sectores", considerou o dirixente socialista, que afirmou que na práctica implican "un peche encuberto" das cafetarías, os bares e os restaurantes.\nAsí, o xefe de filas dos socialistas galegos criticou que en todo a 2020 a Xunta só habilitase "22 millóns de euros" para apoiar aos comercios, ás pequenas e medianas empresas e á hostalaría.\n"É a hora de tomar as medidas necesarias para protexer a saúde pero tamén é a hora de despregar o paraugas para rescatar aos sectores aos que se decreta un peche encuberto e que senten abandonados, illados e sen respaldo", apuntou.\nDeste xeito, despois de incidir en que os socialistas son "leais" e non queren entrar na "confrontación" nun momento no que a situación é de "alto risco", considerou necesario tamén que a Xunta actúe con "transparencia" e facilite "toda a información" de forma que as "regras sexan homoxéneas".\n"INCONSISTENCIA DE FEIJÓO"\nNa súa intervención, Gonzalo Caballero tamén criticou a "inconsistencia" mostrada polo presidente da Xunta "na medida na que non se fai corresponsable do que ocorre no país cando o é o responsable".\nGonzalo Caballero asegurou que mostra unha "dobre rapadoira" xa que "en momentos como o verán, no que o nivel de contagios controlouse, non houbo nin un só día no que non estivese a tentar atribuírse o éxito".\n"A poboación galega está a comportarse de forma prudente, responsable, en termos xerais de forma exemplar e entre todos temos que gañarlle ao virus e ser corresponsable. Esperemos que non haxa que tomar medidas de maior contundencia, o primeiro en todo caso sempre será defender a saúde", finalizou.\nAPOIO DO GOBERNO DE ESPAÑA\nGonzalo Caballero pronunciouse deste xeito após reunirse co delegado do Gobiero en Galicia, Javier Losada, un encontro despois do cal ambos destacaron todas as medidas postas en marcha polo Executivo estatal para facer fronte á pandemia, como os ERTE, os avais a empresas e as axudas a autónomos.\nNeste sentido e despois de pór en valor, entre outras cuestións, os fondos contemplados nos Orzamentos Xerais do Estado para Galicia --con partidas para a rexeneración da ría do Burgo e para a rebaixa de peaxes da AP-9--, incidiron en que recollen "demandas históricas" de Galicia.\n"Nun momento moi importante de loita contra o covid, Galicia vai ter un soporte a maiores, que son uns orzamentos que van permitir unha cobertura social, uns investimentos que van xerar actividade económica e, sobre todo, recursos económicos para que a Xunta poida levar a cabo as políticas económicas que decida", sinalou o delegado Javier Losada.\nPola súa banda, Gonzalo Caballero tamén puxo en valor que o Goberno priorizase a "defensa das persoas" coa prioridade de que "ninguén quede atrás". Ademais, sinalou que a súa formación seguirá traballando con "todo tipo de esixencias e firmeza" para que o traballo do Goberno con Galicia "siga adiante".\nPor último, preguntado por unha mensaxe publicada nas redes sociais polo secretario xeral do PPdeG, Miguel Tellado, no que acusaba á Delegación do Goberno de "renderse" aos intereses do PSdeG en relación ao encontro de Javier Losada con Gonzalo Caballero, o delegado enmarcou a cita na "normalidade" e lembrou que o Partido Socialista é o que "dá soporte" ao actual Executivo.\n"Onte un conselleiro presentaba cuns parlamentarios do PP unha lei, non lle vexo ningún tipo de problema. Ao contrario, estou satisfeito de que o secretario gerenal do PSOE e portavoz do grupo parlamentario queira coñecer de viva voz do delegado do Goberno o que foi a aposta do Goberno de Pedro Sánchez por Galicia", sinalou.\nPor último, Losada asegurou tamén non ter "ningún problema" en reunirse cos portavoces dos restantes grupos parlamentarios, en referencia a Pedro Puy (PP) e a Ana Pontón (BNG).\nPola súa banda, Gonzalo Caballero referiuse a Tellado como a "sección Vox" do Partido Popular e criticou que "non lle guste a liberdade de expresión". "Mostra unha falta de respecto á liberdade política", censurou.\n"Onte Casado comparecía coa presidenta de Madrid en sede oficial e aí non escoito ao señor Tellado e á sección Vox do PP de Galicia facer ningún tipo de declaración", apuntou.


Rede europea común para reducir riscos químicos en alimentos | Consumer\nRede europea común para reducir riscos químicos en alimentos\nExpertos europeos traballan para crear unha metodoloxía común e unificar a exposición a contaminantes alimentarios dos consumidores\nImaxe: Ariel da Silva Parreira\nA dieta europea está formada por unha gran diversidade de alimentos e pratos típicos de cada zona. Esta gran variedade de comida e receitas fai que a exposición dos consumidores varíe en función do país. Na Unión Europea, hai unha vontade clara de unificar os criterios para crear unha metodoloxía común que permita avaliar, con maior precisión, a exposición dos consumidores aos principais contaminantes químicos. Este é o obxectivo do proxecto europeo Estudo de Dieta Total (TDS), que centra a súa investigación en crear unha base científica común para a análise da exposición a contaminantes químicos a través dos alimentos. O artigo detalla en que consiste este traballo e por que son importantes os estudos de dieta total.\nImaxe: Ariel dá Silva Parreira\nA dieta é, para certos contaminantes químicos, a principal fonte de exposición. Metais pesados, residuos de praguicidas, ftalatos ou bisfenol A son algunhas das sustancias cuxa avaliación nos alimentos é moi importante, segundo Jean-Luc Volatier, coordinador do proxecto europeo Estudo de Dieta Total (TDS). Na súa opinión, e a pesar dos avances conseguidos no campo do control de contaminantes como os descritos, na Unión Europea aínda hai certa complexidade ao comparar os datos entre distintos países porque os métodos que se utilizan difiren uns doutros.\nIniciado en febreiro de 2012, o Estudo de Dieta Total traballa para desenvolver unha metodoloxía harmonizada que capacite aos países europeos a avaliar a exposición dos seus consumidores a un amplo abanico de contaminantes, así como a distintos nutrientes. No proxecto participan tamén a Organización Mundial da Saúde (OMS), a Organización das Nacións Unidas para a Agricultura e a Alimentación (FAO) e a Autoridade Europea de Seguridade Alimentaria (EFSA).\nBase científica común para a exposición a contaminantes\nO Estudo de Dieta Total prevé desenvolver para toda a UE un método común de análise da exposición a contaminantes químicos a través da dieta\nA investigación céntrase na análise da exposición a contaminantes a través dos alimentos, entre os que se inclúen metais pesados, micotoxinas e contaminantes orgánicos persistentes (COP), como bifenilos policlorados e praguicidas. Debe terse en conta que algúns países da UE non contan con sistemas de avaliación deste tipo de riscos ou usan métodos moi variados. Por iso é polo que naza a necesidade de estandarizar a diversidade de sistemas de mostraxe, as análises, os métodos de avaliación e a selección de contaminantes químicos.\nA avaliación da exposición a contaminantes no campo da seguridade alimentaria require unha estimación da inxesta dunha sustancia ou un microorganismo durante un período de tempo determinado. Esta avaliación pode diferir dun país a outro debido ás diferenzas nos hábitos de consumo ou a contaminación de alimentos. Tamén hai diferenzas na cantidade de datos que se poden recoller. Para acabar con esta diversidade, prevese fomentar o desenvolvemento de estudos de dieta total no ámbito europeo e mellorar a calidade das avaliacións de riscos químicos, así como desenvolver un método común para toda a UE e elaborar unha base de datos europea útil para os xestores do risco, como a EFSA.\nPor que son necesarios os estudos de dieta total?\nA exposición humana a produtos químicos e tóxicos a través dos alimentos que se consomen é un feito comprobado. A protección dos consumidores fronte a este tipo de riscos é unha das prioridades en saúde pública de calquera país e, para iso, aplícanse os estudos sobre a dieta total. Para a OMS, estes estudos son unha das formas máis eficaces de asegurar que as persoas non están expostas a niveis perigosos de sustancias tóxicas químicas a través dos alimentos. Están deseñados para medir a media de cantidade de produto químico inxerido nos distintos grupos de idade e sexo de cada país. Céntranse sobre todo nos produtos químicos da dieta en conxunto, non en alimentos individuais.\nCONTAMINANTES QUÍMICOS NA DIETA\nA contaminación química a través dos alimentos débese á contaminación ambiental do aire, auga e chan (metais tóxicos ou dioxinas) ou ao uso de produtos químicos, como pesticidas ou medicamentos veterinarios. Estas sustancias poden estar presentes nos alimentos como resultado das distintas etapas de produción, envasado, transporte ou almacenamento. No ámbito comunitario tomáronse medidas para contaminantes como micotoxinas; metais como chumbo, cadmio, mercurio ou estaño inorgánico; dioxinas e PCB e hidrocarburos policíclicos.\nA lexislación establece que todo o alimento que conteña niveis de contaminantes inaceptables desde un punto de vista de saúde pública non se pode pór no mercado. Debido a que moitos destes contaminantes son de orixe e, por tanto, é moi difícil a prohibición total, o obxectivo é manter niveis tan baixos como sexa posible. Estes niveis establécense sobre a información científica que proporciona a EFSA e autoridades dos Estados membros. Para os produtos importados, o país de orixe é o responsable de que se cumpre a lexislación alimentaria.\nalimentos metales-gl pesticidas-gl químicos


A Deputación promociona o Camiño Inglés e o tramo Fisterra-Muxía na World Travel Market de Londres\nA Deputación promociona o Camiño Inglés na World Travel Market de Londres\nDende onte e ata o mércores, a Deputación da Coruña participa en Londres na World Travel Market (WTM), unha das feiras de turismo máis importes de Europa, onde se amosan as novidades e plataformas de promoción do sector turístico. Ademais, ofrece espazos innovadores, creadores de tendencias, relacións comerciais e conferencias sobre o que está a suceder na industria turística.\nUnha delegación do ente provincial participará estes días na capital británica en diversos actos e reunións incluídas no programa do evento. Durante esta semana, os miles de visitantes que acolle a WTM de Londres poderán coñecer material promocional da provincia e, en concreto, destes dous itinerarios xacobeos que discorren integramente pola provincia da Coruña.\nAdemais, na feira presentarase o novo vídeo de promoción turística do Camiño Inglés, con referencias aos 18 concellos que atravesa o Camiño Inglés (Ferrol, Narón, Neda, Fene, Cabanas, Pontedeume, Miño, Paderne, Betanzos, Abegondo, A Coruña, Culleredo, Cambre, Carral, Mesía, Ordes, Oroso e Santiago).\nPor outro lado, os membros da Deputación da Coruña asistirán a un cóctel que terá lugar esta tarde na Embaixada de España no Reino Unido para todas as administracións públicas que participan na WTM e no que se presentará un novo produto turístico denominado “Art, Design & Fashion Green Spain”.


A lenda do coello da lúa (xaponés) - Círculo solar | CLMGF\na lenda do coello da lúa (xaponesa)\nTsuki non Usagi, o Rabbit de lúa\nOs xaponeses ven na superficie da lúa a imaxe dun arroz esmagamento de coello cun martelo para preparar a Mochi (un doce tradicional). Esta imaxe ten a súa lenda:\nDiga que un vello peregrino atopou un mono, un raposo e unha lebre. O home, de idade avanzada, estaba esgotado pola súa viaxe que o levou a pedir aos tres animais, como por favor, para conseguir algo de comida. O mono subiu a unha árbore e colleu froitas, o raposo coa súa gran agilidad colleu un paxaro e a lebre con gran tristeza, volveu con mans baleiras.\nAo ver o vello cun rostro triste e Cansado, sentíase culpable. A continuación, colleu ramas e follas secas, acendeu unha fogueira e arroxábase dentro para ofrecerse como alimento. O vello, trasladouse ao tráxico sacrificio do pobre animal, revelou a súa verdadeira identidade. Foi unha deidad de gran poder que recolleu os restos da lebre e enterrounos na Lúa como monumento ao seu xesto de solidariedade.\nEsta historia forma parte da cultura xaponesa. Como unha nota curiosa, despois de narralo, moitas veces explícase, sobre todo aos nenos, que os coellos saltan intentando chegar ao seu heroe descansando na lúa.\nSe me quedo embarazada, debo facer que a miña filla maior da sala antes de que o seu pequeno irmán nace? »\n« o ' do atleta pode confundir con miocardiopatías


A Unión Europea mobiliza 10 millóns de euros do programa Horizonte 2020 para a investigación do Coronavirus\nA Comisión Europea puxo en marcha esta medida ante a declaración formal da Organización Mundial da Saúde (OMS) na que o novo brote de coronavirus é catalogado como unha emerxencia de saúde pública de interese internacional.\nEspérase que este financiamento sirva para apoiar de dous a catro proxectos de investigación.\nBruxelas, 31 de xaneiro de 2020. A Comisión Europea está a impulsar a urxente investigación sobre o coronavirus con 10 millóns de euros provenientes do seu programa de investigación e innovación: o Horizonte 2020. O Executivo europeo lanzou unha solicitude urxente de manifestacións de interese para proxectos de investigación que permitan avanzar na comprensión da nova epidemia de coronavirus, contribuír a un manexo clínico máis eficiente dos pacientes infectados polo virus, así como á preparación e resposta da saúde pública.\nNeste sentido, a comisaria europea de Innovación, Investigación, Cultura, Educación e Mocidade, Mariya Gabriel, comentou respecto a istoque están «a traballar para mitigar as consecuencias dunha posible maior propagación do brote de Coronavirus na UE», engadindo que «grazas ao financiamento de investigación de emerxencia de Horizonte 2020, saberemos máis sobre a enfermidade. Enorgulléceme que, tras os progresos realizados nos últimos anos, os nosos centros de supercomputación estean preparados para axudar aos investigadores no seu labor de desenvolvemento de novos tratamentos e vacinas. Seremos capaces de protexer mellor ao público e de afrontar con maior eficacia os brotes actuais e futuros».\nPola súa banda, Stella Kyriakides, comisaria europea de Saúde e Seguridade Alimentaria, declarou o seguinte: «Necesitamos ver unha resposta multifacética de todo o goberno ao Coronavirus e a investigación é unha parte esencial disto. Necesitamos saber máis sobre o virus para orientar mellor nosas medidas de prevención e asegurar unha mellor atención aos nosos cidadáns. Este é precisamente o obxectivo do financiamento da investigación de emerxencia Horizonte 2020 que anunciamos hoxe».\nA Comisión puxo en marcha esta medida, xa que a Organización Mundial da Saúde (OMS) fixo unha declaración formal na que o novo brote de coronavirus é catalogada como unha emerxencia de saúde pública de interese internacional. A enfermidade segue propagándose en China e noutros países, e os primeiros casos rexistráronse en Europa. A Comisión Europea está a traballar estreitamente coa OMS e outros axentes internacionais para garantir unha resposta europea e mundial rápida, eficiente e coordinada ao brote.\nEspérase que este financiamento sirva para apoiar de dous a catro proxectos de investigación. A Comisión está a utilizar todos os medios de que dispón para que o labor de investigación poida comezar canto antes. Os solicitantes teñen ata o 12 de febreiro, é dicir, só dúas semanas, para responder (en comparación cos tres meses que normalmente teñen) e os acordos de subvención tamén deberían asinarse moi rapidamente. As subvencións estarán suxeitas a cláusulas de intercambio rápido de datos para garantir que as autoridades poidan aplicar inmediatamente os resultados da investigación na súa resposta. Esta rápida acción é posible grazas a unha disposición de Horizonte 2020 para a "Mobilización de fondos de investigación en caso de emerxencias de saúde pública".\nAdemais, varios proxectos financiados pola UE xa están a contribuír á preparación e a resposta ao brote de 2019- nCOV, por exemplo:\nO Arquivo Europeo de Virus - GLOBAL (EVAg) xa respondeu a unhas 200 solicitudes de 55 países para dar acceso aos produtos necesarios para o diagnóstico da infección por Coronavirus.\nO proxecto PREPARE, unha ampla rede que apoia a preparación dos hospitais en Europa e axuda a comprender mellor a dinámica do brote.\nA Comisión tamén está a traballar con outros financiadores da investigación por conduto da rede "Colaboración mundial en materia de investigación para a preparación para as enfermidades infecciosas" (GloPID-R), que coordina a resposta da investigación e atende ás necesidades prioritarias da investigación.\nOs coronavirus (CoV) son unha gran familia de virus que causan enfermidades que van desde o arrefriado común ata enfermidades máis graves como a síndrome respiratoria do Oriente Medio (MERS-CoV) e a síndrome respiratoria agudo severo (SARS-CoV).\nAs autoridades chinesas han identificado un grupo de novas infeccións por coronavirus 2019- nCoV na cidade de Wuhan, China. Xa se detectaron casos en varios países de Asia, pero tamén en Australia, Europa e América do Norte. O novo coronavirus (2019- nCoV) é unha nova cepa que non foi identificada previamente en humanos.\nAo 30 de xaneiro de 2020, notificáronse 7.824 casos confirmados en laboratorio de 2019- nCoV, incluídas 170 mortes. A enfermidade xa se propagou a 19 países fóra de China, e seguen aparecendo novos casos diariamente.\nFonte: Comisión Europa


O BNG esíxelle á Xunta que “explique o que respirou” o persoal do Laboratorio de Saúde Pública | Noticias Vigo\n“O Director Xeral deu conta das intencións da Xunta mais non aportou datos concretos sobre o que pasou nin facilitou prazos para reanudar a actividade” explicou Olalla Rodil\nA parlamentaria por Lugo, Olalla Rodil, deu conta do resultado da Comisión do Parlamento na que o BNG solicitou información sobre a recente clausura do Laboratorio de Saúde Pública de Galiza situado en Lugo. “O Director Xeral deu conta das intencións da Xunta mais non aportou datos concretos sobre o que pasou nin facilitou prazos para reanudar a actividade” explicou Olalla Rodil e incidiu en que “o BNG pídelle á Xunta que informe as traballadoras e traballadores do Laboratorio de Saúde Pública de Galiza das novidades que se vaian producindo arredor das análises desenvolvidas polas dúas empresas externas no edificio así como das medidas que adopte a Consellaría de Sanidade para garantir as condicións de traballo óptimas neste espazo”.\nOlalla Rodil trasladoulle ao Director Xeral de Saúde Pública a “preocupación” e “incertidume” do cadro de persoal do Laboratorio polo futuro da actividade do mesmo e lamentou que a Xunta de Galiza demorase as súas actuacións e mesmo o cesamento da actividade até decembro de 2018. Aínda que, dende a Xunta, se asegura que “confían en reanudar a actividade do Laboratorio no edificio da Rúa Montevideo” aínda non se concretaron prazos nin explicaron en que prazo de tempo. O que si dixo é que desde a Xunta acometerán distintas obras no saneamento dos andares cero, un e dous; así como a renovación das campás extractoras e a mellora do sistema de ventilación do edificio, entre outras actuacións.\nDesde o BNG agardan que se resolva canto antes o problema e que se reanude a actividade deste centro de referencia para Galiza e din que seguirán vixiantes ao decorrer dos acontecementos para que se garanta a seguridade laboral do cadro de persoal do Laboratorio mais tamén das traballadoras/es da Xunta que se atopan noutras áreas do edificio. En decembro de 2018 a Xunta de Galiza acordou suspender a actividade do Laboratorio de Saúde Pública de Galiza na cidade de Lugo. Este espazo de referencia para o conxunto do país, desde 2014, atopábase situado nun edificio na rúa Montevideo. No concreto, no terceiro andar da delegación territorial de Sanidade.\nRodil lembrou que “a finais do pasado ano fíxose público que parte do cadro de persoal do laboratorio –unhas 50 persoas– así como traballadoras e traballadores doutras áreas situadas próximas a este, sufrían diversos síntomas que estarían relacionados co mal estado do ar nesta zona do edificio como mareos, picor nos ollos, problemas estomacais… problemas de saúde laboral que foron denunciados, ademais de á Consellaría de Sanidade, diante da Inspección de Traballo”.


Sobre nós - O GRANEIRO DE AMELIA\nO Graneiro de Amelia conta coa súa propia marca xa consolidada entre os seus clientes e demandada por varias comunidades do país, xa que ofrecen envíos a toda España e parte do estranxeiro. A marca OGA, nacida en Pontevedra, defínese por unha clara aposta pola calidade e a proximidade do produto. Esta firma conta con profesionais que visitan aos produtores e verifican tanto a calidade do produto como a responsabilidade co medio ambiente. O 80 % dos produtos son de Galicia.\nO Graneiro de Amelia caracterízase pola súa política de empresa na que priman a calidade, variedade, atención e profesionalidade dos dependentes.\nEn todas as súas tendas, o cliente pode atopar máis de 20 variedades de fariñas artesanais con e sen glute. Arroces nacionais e internacionais, legumes de colleita actual, froitos secos variados, viños, queixos, especias de todos os recunchos do mundo e moito máis conforman a súa oferta.


especial sobre el grupo “zoopolitik” |\npincha eiquí pa escoitar o podcast\n“Hienas, virus, demos de area, micenio, parasitos, talos subterráneos e raíces adventicias, serpes oceánicas, toupas e toupeiras, carreiros de prata, silicio, os cans, os cínicos, enxames, pestes, pragas, bits, Lexión, Pazazu, o Grifón, Bar-Juchne, Behememot e Leviatán, baleeiros, piratas e nómades do deserto, tamén hackers. Non atopamos mellores aliadas para pensar o que sucede, non tanto a simple actualidade como os acontecementos, é dicir o que nela irrompe trastornando as súas ordes.”\nAínda que non o pareza, este é un libro sobre o 15M.\nAsí se presenta zoopolitik, unha aproximación zoolóxica e en aberto ao movemento 15M.\nZoopolitik, o último proxecto, en forma de libro, da Universidade Invisibel unha rede de activistas, investigadores e creativos, esteada na Galiza.\nUnha análise interdisciplinar do #15M redactado polo antropólogo Antón Fernández de Rota, o tamén antropólogo Carlos Diz, o sociólogo Martín Cebreiro e o filosofo e blogger Rosendo González, todos eles especializados no estudio da cultura política e os novos movementos sociais.\nMartín Cebreiro López. Sociólogo de formación, especializouse nos seus estudos de posgrao nas migracións internacionais, no tocante ao asociacionismo migrante e os Centros de Internamento para Estranxeiros [CIE’s]. Membro da Asociación Sen Papeis da Coruña, participou nas comisións de traballo de #acampadacoruña e mas asembleas de barrio xurdidas do #15M. Na actualidade investiga acerca da relación entre migración, música e formas de vida a través da historia da música xamaicana.\nRosendo González. Estudante de filosofía na UNED, colaborou nos últimos anos co Equipo I+D “Análise da cultura en acción dos novos movementos político-sociais” da UDC. Ten por liñas principais de investigación a biopolítica, a cultura e filosofía do espectáculo e as novas formas de guerra, temáticas sobre as cales escribiu varios artigos e impartiu numerosos seminarios. Como blogueiro divulga a súa producción intelectual dende A Cidade Tecnicolor [www.ciudadtecnicolor.wordpress.com]. É coeditor xunto con J.A. Brandariz e A. Fernández de Rota do libro “Globalización en crisis, Gubernamentalidad, control y política de movimiento”\nUniversidade Invisibel [www.invisibel.net]\nA cuestión contemporánea [http://www.invisibel.net/obradoiros/mocidade11.html]


Decepción do BNG despois de dous anos de goberno co PSOE | Radiofusion - A programación das Emisoras Municipais Galegas\nDecepción do BNG despois de dous anos de goberno co PSOE\n25 de Maio, 2009 - 12:00 h. | Publicada por Radio Fene\nO voceiro do grupo municipal do BNG de Fene, Manuel Polo, remitiunos á asamblea local de afiliados que o Bloque de Fene celebrará a mediados de xuño, despois das eleccions europeas, para avaliar a acción de goberno e o futuro do bipartito local. Polo calificou de "decepcionante" a experiencia ata o momento.\nO voceiro do grupo municipal do BNG de Fene, Manuel Polo, pónse do lado do Perlio, que hai uns dias criticou publicamente o retraso das obras do campo de herba artificial nos Pinares. Segundo o edil nacionalista os retrasos non teñen máis xustificación que a deixadez e a lentitude en facer as cousas.\nManuel Polo amosouse crítico tamén co retraso dos Orzamentos municipais do 2009 porque o socio de goberno emprazounos para falar, despois das Eleccións Europeas. Outro tema no que non hai encontro é no referente á vella Astano. Mentras, o BNG sigue apoiando a iniciativa lexislativa popular que a semana pasada acadou o apoio das entidades culturais, sociais e veciñais de Fene, ás que se sumou posteriormente a Confraría de pescadores de Barallobre que non puido asistir a esa xuntanza.\nA palabra utilizada por Manuel Polo á hora de facer balance dos dous de cogoberno co PSOE en Fene é “decepción”. Afirmou o edil nacionalista que sí comparten ideas pero que nos dous anos transcurridos os resultados non son bos. Afirmou que o cocnello vai máis lento e a calidade de atención aos veciños non é mellor que antes.


Eles xa o dixeran: sesenta xuristas advertiran das ilegalidades do decreto do plurilingüismo - Praza Pública\nVillares, Nogueira e López de Castro, na presentación da análise en 2010 CC-BY-NC-SA CIG\nAínda que aquel estudo se centrou no documento de bases e non no decreto que finalmente aprobaría a Xunta, os seus argumentos coinciden cos do TSXG no cuestionamento dalgúns dos grandes piares da norma, isto é, do condicionamento da lingua do ensino a través de enquisas ás familias e da posibilidade de que o alumnado empregue a lingua que considere oportuna en cada materia, con independencia do idioma na que sexa impartida. Así, por exemplo a análise dos xuristas explicaba que "os dereitos fundamentais non se poden someter a votación" e, dentro destes, está a educación, avalado por normas como a Constitución. "Son os poderes públicos (...) os que teñen encomendada a programación xeral do ensino como garantía de que o conxunto da cidadanía en igualdade poida desenvolver con plenitude a súa personalidade", subliñaban. "Nunha sociedade caracterizada pola existencia de dúas linguas oficiais, a integración lingüística debe ser un dos parámetros que o proceso educativo deberá procurar".\n"Os dereitos fundamentais non poden someterse a votación", sinalaba o informe de 2010, nunha liña ratificada agora polo TSXG\nNeste sentido, consideraban que "o sometemento da configuración dun dereito fundamental ao criterio particular e non técnico das familias, con deixación das funcións" por parte do Goberno, supuña unha "vulneración clara do artigo 27 da Constitución", criterio que, lembraba, xa fora o aplicado en sentenzas do Tribunal Constitucional e do Tribunal Europeo dos Dereitos Humanos. Nesta mesma liña, a pasada semana o TSXG sinalaba na súa sentenza que, efectivamente, o decreto "vulnera a configuración do dereito fundamental á educación" recollido no devandito artigo da Constitución, "posto que os poderes públicos teñen encomendada a programación xeral do ensino, de cuxa potestade a Administración (...) non pode abdicar, sometendo a votación un aspecto tan fundamental como a lingua". A "elección dos pais", subliña a sentenza, só está avalada legalmente "no caso da formación relixiosa e moral".\n"A liberdade de opción"\nOutro dos puntos nos que se produce unha notabilísima coincidencia entre os argumentos dos sesenta xuristas e os razonamentos do TSXG é o vinculado á "liberdade de opción lingüística" da que toda a cidadanía dispón pero que, advertía o documento de 2010, "non se aplica aos educadores nin aos estudantes", tal e como pretendía a Xunta. "A indefinición en canto á lingua da Administración educativa", sinalaban, "contradí o Estatuto e a Lei de Normalización", abrindo as portas "á inseguridade xurídica" e chegando "mesmo aos esperpento xurídico" de que documentos oficiais como programas de materias poidan ser redactados en linguas estranxeiras. Estudantado e profesorado, abondaban, están "nunha relación de suxeición especial coa Administración que lles impón uns deberes propios da súa misión de servizo público", no caso dos profesores e profesoras, e a obriga de "acreditar competencias lingüísticas para superar a escolarización obrigatoria, no caso dos estudantes".\nO Tribunal lembra, como facían os xuristas, que "deixar liberdade ao alumnado" para empregar a lingua que considere oportuna en cada materia é "ilegal"\nDo mesmo xeito que estes xuristas advertían da ausencia de encaixe legal da posibilidade de que alumnado e profesorado empregase a lingua que considerase oportuna en cada materia, con independencia de que tivese que ser impartida en galego ou castelán, o TSXG pronunciouse en sentido semellante. "Dende o momento en que, segundo a Lei de Normalización e a doutrina do Tribunal Constitucional, a lingua galega será con carácter xeral o vehículo de comunicación no ensino non universitario", o artigo do decreto que deixa "liberdade ao alumnado para utilizar nas manifestacións oral e escrita a lingua oficial da súa preferencia" é, simplemente, "ilegal", di o Tribunal.\nBases do decreto nas que se baseou a análise dos xuristas\nSentenza do TSXG sobre o decreto\nAnálise completa dos xuristas


История успеха. ТОО «Елим-Кызыл Жар», Республика Казахстан - Potato System Magazine\nHistoria do éxito. Elim-Kyzyl Zhar LLP, República de Kazajstán\nNa sección "Historia de éxito", o portal de internet da revista Potato System publica historias sobre empresas cultivadoras de pataca en Rusia, así como próximas e afastadas no estranxeiro, enviadas polos nosos lectores. Hoxe falaremos da economía kazakhstana de Elim-Kyzyl Zhar LLP. O autor do texto é Maxim Ivanov, director comercial da empresa.\nA nosa empresa LLP "Elim-Kyzyl Zhar" foi fundada en 2004 na aldea de Arkhangelsk, na rexión do Kazajistán do Norte. Nun principio especializouse só no cultivo de cultivos de gran: trigo, cebada, avea. Probamos as patacas por primeira vez en 2010, comezando por 10 hectáreas. Ata a data, asignáronse 120 hectáreas para a pataca na granxa. En xeral, ao longo de 16 anos de traballo, ampliamos seriamente as nosas actividades: tamén cultivamos vexetais (cenoria, remolacha), cereais (trigo, avena, cebada) e cultivos de aceite (liño); criamos vacas da raza branca de Kazakh e cabalos da raza Jebe.\nPero de volta ás patacas. Este ano estamos a traballar con variedades como Gala, Colomba, Rodrigo, Impala; están máis acordes cos nosos requisitos.\nAo elixir unha variedade, temos en conta o seu rendemento, calidades comerciais: sabor, cor, forma (estes son os parámetros máis importantes), período de maduración, mantendo a calidade, resistencia aos virus. Compramos sementes de granxas de sementes de elite, intentamos investir en boas sementes cada ano. Comezamos a mercar patacas de sementes no outono, polo que non hai problemas con elas.\nA maioría das patacas da granxa cultívanse sen regar. As zonas de regadío son pequenas, resérvanse para patacas e verduras temperás. Pero, por suposto, entendemos que é necesario desenvolver esta área. O ano que vén xa está previsto poñer en funcionamento un encoro artificial e regar 60 hectáreas coa posterior ampliación da zona.\nVendemos patacas durante todo o ano: desde mediados de xullo ata principios de xuño. Traballamos principalmente con tendas de cadea na rexión do Kazajistán do Norte e, directamente, entregamos os produtos nós mesmos. Se ao final do ano quedan poucos produtos, vendemos por xunto á capital Nur-Sultan.\nSubministramos patacas sen lavar. Na nosa rexión aínda non hai demanda de produtos que superaron a fase de preparación previa á venda. Pero no futuro, creo que a situación cambiará e imos tentar atender as expectativas dos nosos clientes neste momento.\nPrestamos moita atención á organización do almacenamento de produtos. Este ano lanzamos a terceira tenda de verduras por 3000 toneladas.\nTamén observo que cada ano intentamos actualizar o parque de equipamentos. Empregamos máquinas GRIMME para coller patacas, tres delas. O ano pasado compramos equipos de almacén fabricados en Bielorrusia. Tamén estamos a planear mercar máquinas de rego, novos tractores e unha colleita de cenoria.\nResumindo, podo dicir que o cultivo de pataca e hortalizas na nosa rexión son áreas prometedoras para os negocios. A demanda de produtos está a medrar, polo que a nosa empresa prevé ampliar a zona para patacas, cenorias, remolacha. Queremos desenvolver e faremos todos os esforzos por isto.\nTags: cultivo de patacahistoria de éxitoKazajistán


Reurbanizar a rúa Alonso López – Esquerda unida\nReurbanizar a rúa Alonso López\n20 Agosto, 2012 victor Ferrol\nEsta rúa se inclúe nas obras previstas no plan Urban, conquerido no mandato anterior. A actual situación de deterioro e abandono da rúa supón un problema para a veciñanza de Canido en particular, que sufre a parálise ineficaz do Goberno Municipal.\nA nosa veciñanza contempla con preocupación como o Goberno Municipal apenas fai outra cousa que pór multas nesa rúa en troques de proceder a arranxala como demanda o seu estado actual, que esixe unha acción urxente do Goberno para reurbanizala, segundo se contempla nas previsións do Urban.\nHai que salientar que nas previsións deste Goberno da dereita se contemplaba que no ano 2012 se reacondicionaría o eixe de comunicación da rúa Alonso López, circunstancia que hoxendía dista de terse cumprimentado. Atopámonos, xa que logo, cun evidente exemplo do mal quefacer público do Goberno Municipal, que semella non ser quen de realizar unha xestión eficaz e eficiente duns recursos conqueridos no mandato anterior. Unha pésima xestión, tinguida do sectarismo que desbota os proxectos xa elaborados, leva a actual situación, descrita no informe de seguimento do Urban desta primavera pasada, que recolle os datos máis preocupantes: entre eles o do gasto certificado acumulado que non chega ao millón de euros ( 947.797,46 euros ) ao remate de 2011, que delata o moi baixo grao de execución sobre o total do gasto total programado, un 8,53%.\nO Goberno Municipal ten que reaccionar para acelerar os traballos que permitan cumprir o conxunto da ambiciosa programación recollida no Urban, a cal nun contexto de recesión acada aínda un valor cualitativo superior. Os atrasos de todo o programa poñen en risco severo a consecución do financiamento previsto no Plan Urban. O Goberno de Rey Varela está a batir récords de parálise no que atinxe a desenvolver o amplo abano de actuacións que contempla a programación do Urban.\nEsquerda Unida desenvolverá un seguimento particularizado as obras do URBAN, ao obxecto de propiciar un cambio de actitude no Goberno do PP. Ese cambio que demandamos, para seren un Goberno eficaz e atento ás demandas e necesidades da cidadanía, sería acollido con satisfacción pola nosa veciñanza.\nURBAN no barrio de Canido


O grupo municipal do BNG de Ribadavia rexistrou unha moción no concello mediante a que pedirá o acordo da corporación para instar á Consellería de Educación, Universidade e Formación Profesional a implantar para o vindeiro curso 2020-2021 no IES O Ribeiro o Ciclo de Comercialización de Produtos Alimentarios. A proposta tamén inclúe trasladar este acordo aos demais concellos da comarca do Ribeiro e á Deputación provincial de Ourense.\nO Ciclo de Comercialización de Produtos Alimentarios vai ser implantado dentro da oferta educativa de formación profesional, estando actualmente no proceso de elaboración do seu currículo académico e de definición do mapa de centros de ensino no que vai ser impartido. "A implantación deste ciclo medio permitiría encher máis de contidos o edificio Abrente, mesmo atraendo estudantes doutras comarcas e para a Denominación de Orixe Ribeiro é fundamental mellorar a comercialización tanto como a produción e a elaboración de viños", sinala o BNG.\nEste grupo da oposición considera ademais que con este ciclo reforzaríase e complementaríase "a oferta formativa no interior galego, un territorio para o que é vital ofrecer posibilidades de formación e desenvolvemento profesional á escasa poboación nova que aínda se mantén".\nNa actualidade cóntase cos ciclos medios de electromecánica, de aceite de oliva e viños e co superior de vitivinicultura.


Wikiloc | ruta PRG Ruta do Castro (Ulla 2019-09-01) - Castro, Galicia (España)- GPS track\nsendeirismo (Rutas sendeirismo en España → Galicia → Castro )\nPRG Ruta do Castro (Ulla 2019-09-01)\n4.508 160 2037\nRuta de Castro. PR-G 196 (sendeirismo)\nPR-G 196 Ruta de Castro (sendeirismo)\nPR-G 196 - San Miguel do castro (Canicross)\npreto de Castro, Galicia (España)\nEntretida ruta que discorre por terras bañadas polo Ulla, e que dalgún xeito une á P.R.G 36. Ruta de San Xoán dá Cova.\nComeza no lugar de Ou Seixo e é circular polo que tanto dá ir nun senido como noutro. Tanto dun xeito como da outra os primeiros kms son e baixada, posteriormente un bo tramo é practicamente llano para volver subir sen demasiados esforzos. No sentido que o fixen menos o último cuarto de ruta ten tramos que non son interesantes pero inevitables, o resto polo xeral merece a pena.\nAo pouco de saír xa temos a pequena subida a Ou Castro. Nun dos seus lados elévase de forma piramidal un alto onde resalta unha pequena construción artificial. Trátase do alto de Ou Castro, de 279 metros de altura. Aínda que moi preto do límite provincial, este alto localízase xa na provincia de Pontevedra, no concello da Estrada e na parroquia de San Miguel de Castro. Como o seu nome indica, o seu chan alberga os restos dun poboado castrexo, aínda que na actualidade non é perceptible. Tan só poderemos ver restos de murallas e do foso.\nNo máis alto construír un mirador formado por unha cabana a imitación das antigas vivendas castrexas que foi construída pola parroquia entre os anos 1975 e 1978. Desde este punto poderemos observar unhas grandiosas vistas do Paso dá Cova e de parte do val e dos meandros do Ulla. Destaca tamén a figura do Pico Sacro e a brecha creada polo paso do novo tren de alta velocidade e polas canteiras de cuarzo. Dominaremos gran parte dos concellos de Boqueixón, A Estrada e de Vedra.\nPosteriormente pasaremos cerca da ponte de Gundian e desde aqui se baixa ata o rio. Zona a ter en conta en epocas de choiva porque descoñezo como se pode poñer este tramo porque pasa en moitos puntos a escasos centimetros do rio. As vistas do cañon coa ponte por encima é indescriptible.\nPasado este tramo de llano volveremos subir sen pena nin gloria por unha estrada que divide unha enorme canteira. Pouco despues chegaremos xa ao momento de inicio.\nNon vin fontes, polo que recomendable levar auga, en xeral está moi ben conservada e indicada. Ollo coas crecidas do rio, sobretodo no inverno.\nPRG 196 Ruta do Castro\nhorario 3h 15'\ndesnivel de subida 312 m\ndesnivel de bajada 312 m\ndistancia horizontal 13,2 Km\nCancela de Insua\nLínea de Alta Velocidad Olmedo-Zamora-Santiago de Compostela Lav Ourense - Santiago de Compostela\nLínea de Alta Velocidad Olmedo-Zamora-Santiago de Compostela Lav Ourense - Santiago de Compostela1\nSantiago - Zamora\nOla, ha encontrado interesante esta ruta PRG Ruta do Castro (Ulla 2019-09-01) https://gl.wikiloc.com/rutas-sendeirismo/prg-ruta-do-castro-ulla-2019-09-01-40817231 Saúdos, Wikiloc - Rutas do Mundo


Temas: SERVIZOS SOCIAIS CORONAVIRUS CONFINAMENTO COVID-19 ENFERMIDADES DEPENDENCIA XUNTA ELECCIóNS RENDA DESESCALADA URKULLU\nPor E.P. | SANTIAGO DE COMPOSTELA | 25/04/2020 | Actualizada ás 14:28\nO portavoz da coalición Galicia en Común-Anova Mareas, Antón Gómez-Reino, avisou este sábado á Xunta de que a desescalada do confinamento "non se fai con 'mercadotecnia'" e lanzou varias propostas "sociais" para "non deixar ninguén atrás".\nA través dunha rolda de prensa telemática, Gómez-Reino reclamou a aprobación dunha "renda vital de emerxencia" que consista en "axudas económicas directas e urxentes para todas as persoas que non conten con ingresos suficientes" e que sofren "as consecuencias" da crise económica derivada da pandemia.\nNeste sentido, o portavoz de Galicia en Común-Anova Mareas suxeriu que se pode facer a través dun incremento da renda de inclusión social de Galicia (Risga), das axudas de emerxencia ou outras vías que cubran "novas demandas".\nAdemais, as propostas da coalición trasladadas á Xunta inclúen a "suspensión" --e non adiamento-- de taxas e impostos autonómicos a persoas que acrediten perda de ingresos; requisitos "máis flexibles" en axudas como bolsas comedor "ante o afloramento de novos casos de precariedade"; e a ampliación e prórroga do Servizo de Axuda á Dependencia (SAD).\nDe igual modo, pide "reforzar" a teleasistencia de persoas soas, maiores, con dependencia e positivos de coronavirus que o precisen; implementar un "plan específico" a domicilio de persoas que padezan enfermidades mentais; e axudas de conciliación para quen teña menores ou dependentes ao seu cargo, entre outras.\nAsí mesmo, Gómez-Reino puxo encima da mesa unha liña de axuda "urxente" aos concellos para que poidan "incrementar os recursos materiais e humanos" dos servizos sociais municipais.\nPIDE Á XUNTA QUE "COLABORE"\nEstas novas medidas enmárcanse dentro da batería de propostas que o portavoz de Galicia en Común-Anova Mareas leva "xa semanas ofrecendo" á Xunta, á que pediu que "colabore" e "coopere" co Executivo estatal e os concellos.\nE é que, tal e comon lamentou Gómez-Reino, o presidente da Comunidade, Alberto Núñez Feijóo, "o que fai é criticar as outras administracións" en lugar de cumprir as súas "competencias", como é o caso da reapertura de mercados de proximidade que este venres o propio titular autonómico solicitaba ao Goberno. "Feijóo xa o podía facer como outros presidentes autonómicos, pero non fixo absolutamente nada", engadiu Gómez-Reino.\nNa mesma rolda de prensa, o tamén deputado no Congreso apostou por que a desescalada se realice "baixo criterios técnicos" ditados polas autoridades sanitarias. Iso si, lembrou que o presidente do Goberno, Pedro Sánchez, xa dixo hai unha semana que o desconfinamento debe especificarse "no ámbito de cada territorio" e en función da súa "situación epidemiolóxica".\nAsí, tras incidir en que a desescalada "non pode ser 'mercadotecnia'" nin conter propostas con "falsas expectativas", reclamou que se dean "certezas e horizontes".\nPreguntado sobre cando sería o mellor momento para a celebración de eleccións galegas, Gómez-Reino reiterou que nin as formacións "nin o conxunto da cidadanía está a pensar" neses comicios que xa foron suspendidos o pasado 5 de abril pola incidencia da pandemia.\nDespois de coñecerse que o lehendakari, Iñigo Urkullu, baralla xullo como mes para as eleccións ante o temor de que haxa un rebrote da COVID-19 no outono, o propio Feijóo recoñecía que a cita coas urnas estaba "fóra da axenda" da Xunta.\nNeste sentido, o portavoz e candidato de Galicia en Común-Anova Mareas insistiu en que eses comicios deben convocarse por "consenso" e nun momento en que haxa "plenas garantías" e en que a cidadanía "non estea preocupada pola situación sanitaria nin pola situación económica e social".\nNo entanto, e aínda que "é o momento de salvar vidas", si se mostrou disposto a "falar sempre de todo" no caso de que o presidente galego fixase proximamente unha reunión de partidos para falar da convocatoria electoral.\nO portavoz da coalición Galicia en Común-Anova Mareas, Antón Gómez-Reino, en rolda de prensa telemática.. GALICIA EN COMÚN-ANOVA MAREAS | Fonte: Europa Press\nBNG: DESESCALADA DESEÑADA DESDE GALICIA\nO Bloque Nacionalista Galego (BNG) aposta por un plan de desescalada propio para Galicia e demanda ao Goberno de Feijóo que se elabore "en consenso" cos grupos do Parlamento de Galicia. A líder do partido nacionalista, Ana Pontón, trasladará esta proposta ao presidente da Xunta, Alberto Núñez Feijóo, este domingo na reunión telemática prevista entre os partidos que compoñen o Parlamento galego.\nAdemais, Pontón criticou a "incoherencia do PP" que en Madrid "propón unha comisión no Congreso para deseñar a desescalada, mentres Feijóo escapa da sede da soberanía popular". Liña seguida subliñou que "non é de recibo" que o presidente da Xunta "fuxa" do Parlamento "no medio desta pandemia" e que Feijóo "debe ter claro que non se pode gobernar Galicia desde unha pantalla de televisión nin cun telepresidente".\nPor outra banda, o deputado do BNG no Congreso, Néstor Rego, solicitou ao Goberno a realización de PCR aos tripulantes da mariña mercante que chegan a porto, para que poidan "practicar os desembarcos e as substituciones necesarias sen perigo para os traballadores".\nRego explicou que a imposibilidade de desembarco fai que os tripulantes con máis de seis meses a bordo, a pesar de cumprir o seu contrato, non poidan volver a casa e actualizar o seu recoñecemento médico.\nSen el as empresas non poden contratalos e apunta ao "problema de saturación" que se xerará cando finalice o estado de alarma, polo que "os tripulantes probablemente teñan que esperar meses para conseguir o seu recoñecemento médico e poder embarcar", conclúe.\nA portavoz de Ciudadanos en Galicia, Beatriz Pino, propuxo "devolver a xenerosidade" que o sector turístico mostrou durante a crise do coronavirus e ofrecer un "plan sensato de reactivación" do turismo.\nPino apuntou a "preocupación" do partido laranxa por este sector, xa que os efectos da crise se reflectirán no "turismo que supón máis dun 10% do PIB galego". Por este motivo, o partido presentou no Congreso un "decálogo que protexa a traballadores e empresarios e que incentive a demanda". "As perdas poderían alcanzar no 2020 preto de 2.500 millóns de euros en Galicia. Esta caída minguaría nun 3,9 % o produto interior bruto galego", precisou.\nPor iso este espabilado segue a ser Deputado no Congreso (cobrando) mentras outros renunciaron ao cargo para se presentar en Galicia (Aranguena) ! Por que non marcha a Madrid e deixa que outras persoas máis preparadas e máis comprometidas sexan candidatos en Galicia (?) Agás Eva Solla que non foi quen de practicar a solidariedade que tanto predica e como enfermeira non deu un paso adiante... non fora ser o demo, que perdera os 96.000 Eurasos !!!


BIBLIOCERVO: LIBROS RECOMENDADOS: FAIRY OAK\nLIBROS RECOMENDADOS: FAIRY OAK\nFairy Oak é un pobo máxico onde viven fadas, magos, bruxas e cidadáns normais, nas súas casas de pedra dende fai tanto tempo que xa ninguén se fixa nas rarezas dos demáis. Despois de tanto tempo convivindo, todos se parecen un pouco, todos agás as fadas , que son moi pequenas,luminosas e voan. Os magos e as bruxas do val mándanas chamar para que coiden aos pequenos do pobo. A historia do libro está contada por unha delas: Feli, a coidadora de dúas nenas xemelgas...\nEste libro é o 1º dunha triloxía: El secreto de las gemelas. A súa autora é Elisabetta Gnone, tamén o é das historietas de W.I.T.C.H.\nCarmen de 4º curso recoméndanos este libro porque ten unhas ilustracións preciosas e ademáis ten misterio e fantasía.\nAínda non o temos na biblioteca, pero si tedes interés en saber máis consultade esta páxina Fairy oak\nPublicado por Colexio Cervo en 18:07


O Funambulista Coxo: As pequenas alegrías\nAs pequenas alegrías\nObama gañou as eleccións estadounidenses e o matriomonio gay foi, contra a opinión do Partido Popular, recoñecido polo Tribunal Constitucional. Dúas novas políticas de actualidade das que hai que alegrarse. A alegría pola primeira débese ao feito de que nun país coa capacidade de dictar en todo o mundo cal é o paradigma do "normal hexemónico", como son os Estados Unidos, unha persoa negra conseguise revalidar o mandato. A alegría pola segunda débese a que o modelo de parella non heterosexual adquiriu xa, de xeito indiscutible, o seu recoñecemento legal formal no ámbito do Estado Español. Ambas cuestións, a dos dereitos civís dos negros e dos homosexuais, arrancan das grandes loitas dos anos sesenta. E ambas, neste 2012, deron un paso máis para súa completa asunción social.\nPorén, que estas dúas cuestións sexan as únicas vitorias que podemos celebrar nestes momentos de crise sistémica debería facernos pensar. A confirmación do acertado que estivo o Partido Demócrata ao apostar por primeira vez por un candidato negro e o acerto do socioliberalismo español ao apostar polo pleno recoñecemento dos dereitos dos homosexuais fálanos moito do tipo de esquerda hexemónica que existe desde a caída do muro de Berlín: unha esquerda centrada na loita cultural (máis ben en certa loita cultural) e afastada por completo da loita económica.\nNon quero dicir con isto que a loita cultural sexa prescindible ou innecesaria, nada máis lonxe da miña opinión. De feito, o tipo de loita cultural antisistémica (que é precisamente a que non se fai) é de vital importancia. E tampouco quero dicir que estes logros concretos constitúan algo desprezable. É innegable que a ampliación dos dereitos e das liberdades civís son motivo de alegría para calquera persoa que guste de vivir nunha sociedade composta por cidadáns emancipados (e felices). Pero deixando aparte as duras condicións en que se deron as loitas polos dereitos civís nos anos sesenta un se pregunta en que medida a consecución destes dereitos no presente é un logro da esquerda socioliberal ou canto deben á lóxica intrínseca da propia democracia liberal. Pois non debemos esquecer que, con todos os defectos que esta ten, a democracia capitalista, polo menos a baseada no consumo de masas que até o de agora rexeu en "occidente", ten propugnado e incentivado, na súa retórica e nos valores que, cara fóra, di defender tanto a normalización da cuestión homosexual como a igualación de dereitos de todas as razas (pensemos, a este respecto, nunha serie de TV mainstream como Modern family na que atopamos, sen ningún tipo de connotación negativa, tanto á parella gay con nena adoptada vietnamita como á parella interracial WASP/latina ou pensemos na gran contraposición ideolóxica entre as sociedades abertas liberais vs. o mundo medieval musulman que sustenta ideoloxicamente ao imperialismo occidental actual). Este universalismo da democracia liberal, por máis que a realidade despois responda a outras dinámicas, existe. É unha sorte de igualdade formal kantiana que o sistema potencia e contra a que os sectores do vello consevadurismo (o sector do PP que forzou o recurso contra o matrimonio homosexual, a Igrexa católica) pouco poden facer. Porén, por tratarse dunha cuestión de igualdade formal esquece toda a microfísica do poder (sobre todo os condicionantes económicos) que actúan na sociedade para impedir que a igualdade formal sexa igualdade real.\nTemos, pois, que as dúas únicas alegrías que as persoas de esquerdas do mundo se poden permitir neste momento son debidas ás necesidades que tivo o tipo de capitalismo que até o de agora imperou (xa veremos se segue a ser o que impera no futuro). Dito doutro xeito: a esquerda socioliberal só consegue éxitos que a propia democracia liberal precisa para a súa reprodución.\nConstituirán as sucesivas consecucións de dereitos civís ás que parece que asistimos o inicio tamén da fin de ciclo da esquerda que non quixo saber nada de economía e que se entregou aos consensos neoliberais? Haberá que velo.\nPostado por O Fuco às 12:34\n7 de novembro de 2012 às 22:27


BIBLOGCAÑIZA: xuño 2017\nComezan as vacacións e, con elas, o descanso, a praia, a diversión...\nCargaremos as pilas para comezar en setembro con moitas ganas.\nEtiquetas: Actualidade, Despedida\nO día 23 de xuño despedimos o curso cun festival no que houbo de todo: música, baile, teatro, cancións... e entrega de orlas nunha xornada moi emotiva.\nO fin de festa estivo a cargo dos ex alumnos Rives e Darío Dk, coñecidos como Loucost.\nAquí recollemos unha pequena mostra:\nOs alumnos de 3º B fixeron unha recreación que nos levaba ás cantigas medievais.\nAlumnos de 2º C a ritmo de rock and roll\nAlumnos de 3º e 4º co musical Grease.\nFESTIVAL FIN DE CURSO, 16-17 on PhotoPeach\nPublicado por BIBLIO CAÑIZA ás 23:06 Ningún comentario:\nEtiquetas: Actualidade, Alumnado, Audiovisual, Festival, Fotos\nO Día das Letras Galegas de 2018 estará dedicado á escritora e profesora María Vitoria Moreno (Cáceres, 1941 - Pontevedra, 2005), segundo fixo público este sábado a RAG, presidida por Víctor Freixanes.\nLicenciada en Filoloxía Románica en Madrid, María Vitoria Moreno chegou a Galicia en 1963, con só 22 anos, como profesora, e enseguida asumiu a cidadanía en galego, idioma no que enriqueceu as letras da comunidade tanto en narrativa como en estudos literarios, en ensaio, en poesía e en didáctica da lingua e da literatura galegas.\nPublicado por BIBLIO CAÑIZA ás 19:16 Ningún comentario:\nEtiquetas: Actualidade, Conmemoracións, Día Letras Galegas\nEste curso foi o ano dos carteis reivindicativos con Andrea, a profesora de Plástica. Aquí temos unha mostra dos mellores.\nREIVINDICANDO on PhotoPeach\nEtiquetas: Actualidade, Alumnado, Plástica\nX XORNADAS CLUB\nRecén chegados das xornadas, parece que non se deron mal.\nPublicado por BIBLIO CAÑIZA ás 00:32 Ningún comentario:\nEtiquetas: Club Lectura, Xornada\nII FEIRA DO LIBRO DO CPI A CAÑIZA\n➢ Tras o éxito do ano pasado da Feira do Libro e de novo coincidindo coa semana das Letras Galegas, o día 19 de Maio celebramos a segunda edición desta Feira na que os nenos e nenas de Educación Infantil e Primaria intercambian libros, fomentando así o seu hábito lector nun ambiente festivo.\nO noso agradecemento especial as nosas eficientes e sempre dispostas colaboradoras da Biblioteca\nCada participante recibiu a cambio dos libros\nentregados uns bonos que o día da Feira eran usados como pago\nQue felices cos seus libros novos!\nCada neno/a participante nesta actividade tiña\ncomo agasallo unha chapa coa nosa querida mascota, Pandore\nDesde o Equipo de Biblioteca queremos dar as grazas a todos os participantes, sen vós esta actividade non sería posible.\nPublicado por BIBLIO CAÑIZA ás 16:16 Ningún comentario:\nEtiquetas: Animación Lectura, Biblioteca, Día Letras Galegas, Infantil, Infantil e Primaria, Primaria\nCONTACONTOS EN EDUCACIÓN INFANTIL E PRIMARIA\nEn abril, para celebrar o día do libro, tivemos dous contacontos, un para os máis pequenos e outro para os maiores.\nDos máis pequenos encargouse Iago López, que nos contou o conto que acaba de publicar coa editorial Xerais, "O cociñeiro Martiño".\nMoitas grazas a Iago por vir a deleitarnos co seu conto que como sempre foi todo un éxito entre os nenos e nenas da Cañiza.\nEn canto aos maiores, puideron disfrutar coa orixinalidade de Sabela Gago na posta en escea dos seus contos na que os propios nenos e nenas son os que deciden a temática, os personaxes, etc.\nAgradecemos tamén a Sabela a súa visita e o rato divertido que nos fixo pasar.\nPublicado por BIBLIO CAÑIZA ás 10:31 Ningún comentario:\nEtiquetas: Animación Lectura, Biblioteca, Conmemoracións, Día Libro, Infantil, Primaria\n3 de xuño de 2017\nX XORNADAS CLUB LECTURA\nO 17 de xuño serán as X Xornadas do clubs de lectura nas que nos representarán Esther (Lingua Castelá) e 8 alumnos.\nAlex, Andrea e Jesús de 4º da ESO, xunto con Alejandra, Brian, Jésica, Ignacio e Rubén de 2º poderán disfrutar de obradoiros, performance, mesas de autores... con Carlos Negro, Miguelanxo Prado, Xosé Tomás, Andrea Maceiras, Rosa Aneiros, María Reimóndez, Ledicia Costas... ou César Mallorquí entre outros.\nAta terán unha "quedada entreclubs". Con quen lles tocará compartir?\nPublicado por BIBLIO CAÑIZA ás 20:18 Ningún comentario:\nEtiquetas: Actualidade, Alumnado, Club Lectura, Xornada\nComezamos o curso cun vídeo de Carles Capdevila, a quen hoxe queremos despedir recordando algunha das súas múltiples intervencións sobre a misión de educar.\nPublicado por BIBLIO CAÑIZA ás 16:00 Ningún comentario:\nEtiquetas: Actualidade, Audiovisual, Homenaxe


A campaña ‘Toponimízate’ 2022 difundirá o valor da toponimia galega en 17 concellos entre eles Camba\nO secretario xeral de Política Lingüística, Valentín García, e o presidente da Real Academia Galega (RAG), Víctor F. Freixanes, presentaron esta semana a quinta edición da campaña Toponimízate. Falámosche dos nomes da túa terra. Nesta nova edición, a iniciativa de divulgación da toponimia galega, coordinada pola RAG en colaboración coa Xunta de Galicia, duplica a súa oferta de actividades e chegará a 17 concellos da man de Vicente Feijoo, coordinador técnico de Galicia Nomeada e especialista en toponimia do Seminario de Onomástica. Entre estes municipios, nas comarcas figuran Rodeiro.\nO representante da Consellería de Cultura, Educación, FP e Universidades fixo fincapé “na importancia deste patrimonio inmaterial que temos o deber de protexer, coidar e divulgar, especialmente nas novas xeracións”. Valentín García salientou nesta liña que cómpre, ademais, promover a colaboración na recolla colectiva da microtoponimia, tratando de “facer partícipe o maior número de persoas posibles e facendo medrar esta nosa obra colectiva”.\nVarios bloques temáticos\nA axenda completa cos horarios e lugares das xeiras pode consultarse na axenda de Cultura e na web de Lingua.


A Xunta activa o Plan Moves con máis de 2,6M€ para impulsar a compra de 500 vehículos eléctricos ou alternativos — EL NOTICIERO DE ARTEIXO\nMiércoles, 17 de abril de 2019 | Leída 18 veces\nA Xunta activa o Plan Moves con máis de 2,6M€ para impulsar a compra de 500 vehículos eléctricos ou alternativos\nO director xeral de Enerxía e Minas, Ángel Bernardo Tahoces, sinala que a iniciativa mobilizará 11 millóns de euros e evitará a emisión á atmosfera de máis de 1.100 toneladas de CO2 ao ano, o equivalente á acción de 58.200 árbores. Contémplanse axudas para a compra de turismos, furgóns, camións e autobuses e para a posta en marcha de infraestruturas de recarga, sistemas de préstamo de bicicletas eléctricas e plans de transporte aos centros de traballo. O prazo de presentación de solicitudes comezará o vindeiro 17 de xuño e no caso da adquisición de vehículos e das infraestruturas de recarga xestionarase a través de entidades colaboradoras...\nO director xeral de Enerxía e Minas, Ángel Bernardo Tahoces, presentou onte o Programa Moves Galicia de incentivos á mobilidade eficiente e sostible, que conta cun orzamento de máis de 2,6 millóns de euros cos que se prevé impulsar a compra de 500 vehículos eléctricos ou alternativos (gas natural ou gas licuado de petróleo). Mobilizaranse así 11 millóns de euros na Comunidade, contribuíndo á creación ou mantemento de arredor de 90 empregos e evitando a emisión á atmosfera máis de 1.100 toneladas de CO2 ao ano, o equivalente á acción de 58.200 árbores.\nSegundo explicou Ángel Bernardo Tahoces, do programa que hoxe se publica no Diario Oficial de Galicia, poden beneficiarse persoas físicas, autónomos, comunidades de propietarios, persoas xurídicas e o sector público, dependendo do tipo de axuda. O prazo de presentación de solicitudes, en concorrencia non competitiva, comezará o día 17 de xuño.\nAs axudas para a adquisición de turismos e furgonetas poden chegar a 6.000 euros, que se incrementan en 750 euros no caso de persoas con mobilidade reducida e en 500 no caso de familias numerosas con vehículos de máis de 5 prazas. Ademais, os fabricantes achegan 1.000 euros. No caso de motos eléctricas, o importe do apoio é de 750 euros, e no que respecta a camións e autobuses con propulsión alternativa chega a 15.000 euros.\nTal e como indicou o director xeral de Enerxía e Minas, as axudas para a instalación de infraestruturas de recarga de vehículos eléctricos e para a implantación de sistemas de préstamos de bicicletas eléctricas poden chegar aos 100.000 euros, mentres que para a implantación de plans de transporte aos centros de traballo o límite máximo das axudas é de 200.000 euros.\nA tramitación desta iniciativa, enmarcada no Programa estatal de incentivos á mobilidade eficiente e sustentable e xestionada pola Consellería de Economía, Emprego e Industria, a través do Instituto Enerxético de Galicia (Inega), realizarase de xeito telemático.


“Sesión Vermú” con DJ Viktor Flores este sábado na Praza de Urzáiz de Gondomar - ValmiñorTV\nInicioGALEGO“Sesión Vermú” con DJ Viktor Flores este sábado na Praza de Urzáiz de Gondomar\nO DJ nigranés Viktor Flores será o protagonista dunha longa sesión vermú este sábado 2 de setembro na Praza de Urzáiz de Gondomar, organizada pola Tapería Ágora. Durante 4 horas, de 12 a 16 horas, Flores poñerá a banda sonora para todos os que se acheguen a Gondomar, con sons Tropicais, Disco, Pop, Deep House, etc.\nAdemais, o evento coincide coa apertura do Concurso “As Tapas do Conde”, que celebran os establecementos hostaleiros de Gondomar, polo que se espera un día de gran animación no pobo.\nDJ nigranés con máis de 20 anos de traxectoria. Ex residente e programador do estrañado club vigués Vademecwm. Fundador do Festival Sinsal e Ex director de Márketing Cultural de Red Bull España. Pinchou en numerosos clubs e festivais de toda España e o estranxeiro (Portugal, Sudáfrica, Austria, Turquía…), incluíndo o festival Sónar de Barcelona en 5 ocasións, Festival Internacional de Benicassim, Low Festival, Festival Sos, Monegros… Actualmente, traballa como programador cultural e comisario, ademais de impartir clases no Máster oficial da Universidade Camilo José Cela de Madrid.\nArden preto de 200 coches nun desguace de Nigrán\nUn incendio calcinou por completo preto de 200 vehículos nunha empresa dedicada a reciclaxe situada no concello de Nigrán, sen causar feridos. Ao fío das 01:00 horas desta madrugada, varias persoas particulares chamaban ao Centro […]


Outra brillante Luz – Caderno da crítica\nRamón Nicolás 25 Abril 2020 Ensaio, Literatura galega\nÁs grandes voces da literatura, as consideradas clásicas, e Luz Pozo Garza xa o era desde había moito tempo, outros xéneros creativos acariñados con intensidade, adoitan quedar ocultos talvez pola brillantez e indiscutible forza que atesoura a súa obra máis coñecida, que, neste caso, foi a poesía.\nMalia todo, a autora cultivou unha obra ensaística que adquire corpo nun conxunto de propostas que navegan polas augas da claridade terminolóxica e conceptual, que se abeiran á concisión e á elegancia estilística, alén de achegar perspectivas novidosas e sólidas sobre aqueles focos de interese que, por certo, tamén transitan na súa obra poética.\nVelaí como, nos anos noventa, Luz Pozo publicou seis ensaios que depositaron a súa perspicaz ollada escrutadora en Luís Pimentel, Álvaro Cunqueiro e Luís Seoane, sen esquecer achegamentos tanto ao erotismo e á conciencia mítica nas cantigas de amigo como aos tres poetas medievais da ría de Vigo. Non podo esquecer esa peza tan suxestiva e diamantina que é Diálogos con Rosalía (1996): o discurso que leu no acto do seu ingreso na RAG como académica numeraria. Reivindico estoutra Luz Pozo desde a convicción de que os amentados son estudos imprescindibles, inspirados nese «prodesse et delectare» que, no fondo e afortunamente, os vertebran.\nEste texto publicouse nas páxinas do suplemento Fugas, de La Voz de Galicia, o 24 de abril de 2020, en homenaxe a Luz Pozo Garza.\nFugas,La Voz de Galicia,Luz Pozo Garza\nAnterior No Día do Libro, unha “Homenaxe ao libro” de Celso Emilio Ferreiro\nSeguinte O grupo, de An Alfaya


Máis de 300 persoas do ámbito marítimo-pesqueiro formáronse no último ano grazas á estratexia de crecemento azul do porto de Vigo | Noticias Vigo\nMáis de 300 persoas do ámbito marítimo-pesqueiro formáronse no último ano grazas á estratexia de crecemento azul do porto de Vigo\nO proxecto de mellora das competencias ligadas ao ámbito marítimo-pesqueiro está financiado pola Fundación Biodiversidade a través do programa EMPLEAVERDE.\nA Conselleira do Mar, Rosa Quintana, e o Presidente da Autoridade Portuaria de Vigo, Enrique C. López Veiga, inauguraron esta tarde a última acción prevista este ano no calendario do proxecto de mellora das competencias ligadas ao ámbito marítimo-pesqueiro.\nFinanciado pola Fundación Biodiversidade a través do programa EMPLEAVERDE, o proxecto, que arrincou en novembro de 2017, xa formou a un total de 370 persoas a través de 1.250 horas de actividades formativas.\nO proxecto de mellora das competencias ligadas ao ámbito marítimo-pesqueiro está enmarcado na estratexia Blue Growth do Porto de Vigo, dentro do grupo de traballo de formación. Coordinado pola Autoridade Portuaria de Vigo, conta coa colaboración da Dirección Xeral de Desenvolvemento Pesqueiro @de la Xunta de Galicia e o apoio dos Campus de Excelencia Internacional de Vigo e Huelva, ademais da Autoridade Portuaria de Huelva.\nEntre as accións formativas levadas a cabo no último ano destacan os cursos sobre o cambio climático, medio ambiente e eficiencia enerxética, o programa sobre capacitación de operacións portuarias e a capacitación de persoal directivo do ámbito portuario en industria 4.0.\nNo que respecta a asesoramento laboral, traballouse sobre multitude de aspectos como a adaptación dos traballadores do ámbito portuario á industria 4.0, as últimas modificacións do marco xurídico das relacións laborais no sector da estiba portuaria e a súa relación coa formación, a responsabilidade social empresarial, a certificación da experiencia profesional no ámbito das mariñas deportivas, a internacionalización da investigación mariña, o potencial da formación profesional en buques oceanográficos, a xestión de persoas a bordo, a cooperación ao desenvolvemento e o sector pesqueiro e a Armada e o seu papel nas relacións internacionais, entre outros tantos.\nA xornada de asesoramento que tivo lugar esta tarde no Edificio Cambón Illas Atlánticas sobre o papel da muller no sector marítimo-pesqueiro, contou coa colaboración de expertos do ámbito académico, da administración e do sector empresarial, para abordar o asunto desde todas as súas dimensións.\nDirixida fundamentalmente a traballadores/as que desenvolven as súas carreiras no ámbito marítimo-pesqueiro, reflexionouse sobre cales son os obstáculos que impiden nalgúns casos o desenvolvemento e promoción de carreiras profesionais para as mulleres no ámbito marítimo-pesqueiro, á vez que se trasladou información e ferramentas crave aos asistentes para que poidan ser aproveitadas en beneficio do seu crecemento e estabilidade laboral.\nA xornada contou coa participación da Doutora en Dereito e profesora titular de Dereito do Traballo e Seguridade Social da Universidade de Vigo, Emma Rodríguez, que reflexionou sobre as condicións laborais e sociais das mulleres traballadoras do mar desde a perspectiva xurídica, tras o que se celebrou unha mesa redonda na que participaron mulleres que desenvolveron carreiras profesionais de éxito no ámbito marítimo-pesqueiro e que trasladaron aos asistentes as súas experiencias. Entre elas, a Xefa de Área de Explotación da Autoridade Portuaria de Vigo, Dores Rois; a Xerente da Asociación de Comercializadores de Peixe de Vigo (ACOPEVI), Marisol Landriz; a Presidenta da Asociación Nacional de Mulleres da Pesca (ANMUPESCA) e ex Patroa Maior de Arcade, Rita Míguez; a Presidenta da Asociación Profesional de Redeiras de Cangas, Pilar Nogueira; e a Coordinadora Internacional da Federación de Traballadores do Transporte (ITF), Luz Baz.\nO CSIC e o Porto de Vigo apostan pola…


Lingua castelá | historia\nvariantes e lingua estándar\ntrazos caracterizadores respecto doutras linguas románicas\ntáboa de vocabulario\nO castelán en países onde non é oficial\nNa illa de Belize, antiga colonia británica, o castelán non ten recoñecemento oficial, se ben a maioría da poboación sabe falalo , principalmente os descendentes hispanos que habitaron a rexión desde o século XVII. Na illa caribeña de Aruba é falado por gran cantidade de persoas. Pola contra, nas veciñas Curaçao e Bonaire é falado por unha minoría. Debido á proximidade de Venezuela, nas tres illas hai medios de comunicación en castelán, principalmente canles de televisión, por mor dos vínculos comerciais e a importancia do turismo castelanfalante. Nos últimos anos introduciuse o ensino básica obrigatorio do castelán nas escolas, aínda que sen carácter oficial (as linguas oficiais de Aruba, Bonaire e Curaçao son o holandés e o papiamento, unha mestura de castelán e afroportugués).\nEstimación do total de falantes por país